
PËR FILLIMIN E PROCEDURAVE TË SHQYRTIMIT TË APLIKIMIT PËR MODIFIKIMIN E LICENCËS ME NR. 10, SERIA PV03P PËR PRODHIMIN E ENERGJISË ELEKTRIKE NGA HEC “BICAJ” ME FUQI 100 KW TË SHOQËRISË “EN.KU” SHPK

Në mbështetje të neneve 8 pika 2 germa “ll”, 9 dhe 39 të ligjit nr. 9072, datë 22.5.2003 “Për sektorin e energjisë elektrike”, të ndryshuar, nenit 18 pika 1 germa “d” të Rregullave të Praktikës dhe Procedurave të ERE-s, të miratuara me vendimin e Bordit të Komisionerëve nr. 21, datë 18.3.2009 dhe neneve 7 dhe 8 të Rregullave dhe Procedurave të Certifikimit të Prodhimit të Energjisë Elektrike nga Burimet e Rinovueshme të miratuara me vendimin e Bordit të Komisionerëve nr. 9, datë 21.2.2007, Bordi i Komisionerëve në mbledhjen e tij të datës 11.2.2013, pasi shqyrtoi aplikimin e paraqitur nga shoqëria “EN.KU” sh.p.k. për fillimin e modifikimit të Licencës “Për prodhimin e energjisë elektrike nga hec “Bicaj””,
konstatoi se:
Aplikimi i paraqitur nga shoqëria “EN.KU” sh.p.k., është konform Rregullave dhe Procedurave të Certifikimit të Prodhimit të Energjisë Elektrike nga Burimet e Rinovueshme, si më poshtë:
- Neni 7 pika 1 germat “a”, “b”, “c”, “d”
Përshkrimi i përgjithshëm i centralit.
Ky dokumentacion është dhënë i saktë dhe i plotë.
- Neni 7 pika 2 germat “a”, “b”, “c”, “d”
Dokumentacioni vijues grafik, koreografia, planimetria e përgjithshme, skema funksionale etj.
Ky dokumentacion është paraqitur në mënyrë korrekte.
- Neni 7 pika 3 germat “a”, “b”, “c”
Përshkrimi i centralit...
Ky dokumentacion është dhënë i saktë dhe i plotë.
Për gjithë sa më sipër cituar, Bordi i Komisionerëve të ERE-s 

Vendosi:

1. Të fillojë procedurat për shqyrtimin e aplikimit për modifikimin e licencës me nr. 10, seria PV03P për prodhimin e energjisë elektrike nga hec “Bicaj” me fuqi 100 KW të shoqërisë “EN.KU” sh.p.k.
2. Ngarkohet Drejtoria e Licencimit dhe e Monitorimit të Tregut të njoftojë aplikuesin lidhur me vendimin e Bordit të Komisionerëve të ERE-s. 
Ky vendim hyn në fuqi menjëherë.
Ky vendim botohet në Fletoren Zyrtare.

